'Rower' in hospitaal ná skok op heining | Maroela Media
'n Vermeende rower het in die hospitaal beland nadat hy deur 'n elektriese omheining geskok is toe hy glo van 'n huisrooftoneel in Potchefstroom in Noordwes gevlug het.
Lt.kol. Amanda Funani, woordvoerder van die polisie, het gesê vier gewapende rowers het Vrydagoggend by 'n huis in die dorp ingebreek en 'n egpaar en hul kinders met vuurwapens aangehou. Hulle het geld van die gesin geëis en die huis geplunder.
Terwyl die rooftog aan die gang was, kon die vrou daarin slaag om die paniekknoppie te druk. 'n Plaaslike veiligheidsmaatskappy het onmiddellik gereageer en hulle na die toneel gehaas. "Daar het 'n konfrontasie tussen die rowers en die veiligheidswagte ontstaan en die rowers het met juweliersware en 'n selfoon gevlug," het Funani gesê.
"Een van die vermeende rowers is glo geskok toe hy probeer het om oor die elektriese omheining te spring en hy is na 'n hospitaal geneem. Die ander drie verdagtes is later in verskillende gebiede van Potchefstroom vasgetrek."
Volgens Funani sal die verdagtes Maandag in die plaaslike landdroshof verskyn op aanklag van huisroof.
Sien wat maak paraarheid.!!!!!!!!!!!!!!!!
Ja nee, ek dink die omheinings moet met 3 fase gekoppel word. As jy oor n heining of deur n ruit of venstet klim, het jy mos bedoelings om te roof en moor.
Jip dis waar, hulle kom nie om te kom tee drink as hulle oor heining en huis die huis plunder nie. Hulle soek nie kos nie hulle soek jou lewe. Na ja laat dit vir hom n les wees. 3 fase sal die ding doen…….
Huisroof, verskoon my is hierdie nie gewapende roof nie? Was hulle vuurwapens gelisensieerd? Ek dink nie so nie. Dan kan daar nog ander klagte bykom.